《戊戌冬至南郊礼成庆成宴乐章四十九首 其十六 庆丰年》
明代·陆深

赖皇天，锡丰年。勤禹稼，力舜田。喜慰三农，愿嘉禾秀瑞麦鲜。

赋九州，贡八埏。神仓御廪咸充满，养民以养贤。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。